“นิสสัน” ประกาศหยุดผลิตรถ 6 เม.ย.-3 พ.ค. ลดความเสี่ยงติด “โควิด-19”
"นิสสัน" ประกาศหยุดไลน์ผลิตรถยนต์ทั้ง 2 โรงงาน 6 เม.ย.-3 พ.ค. ลดความเสี่ยงติด "โควิด-19"
"นิสสัน" ประกาศหยุดไลน์ผลิตรถยนต์ทั้ง 2 โรงงาน 6 เม.ย.-3 พ.ค. ลดความเสี่ยงติด "โควิด-19"
3 เม.ย. 2563

นายราเมช นาราสิมัน ประธาน บริษัท นิสสัน มอเตอร์ (ประเทศไทย) จำกัด เปิดเผยว่า เพื่อให้สอดคล้องกับมาตรการคุมเข้มสถานการณ์การแพร่ระบาดของไวรัสโคโรนา 2019 (โควิด-19) ประกอบกับภาพรวมของตลาดยานยนต์ที่มีความต้องการลดลง
บริษัทฯ จึงได้ประกาศปรับแผนการผลิตในประเทศไทยเป็นการชั่วคราว เพื่อให้การปฏิบัติงานของพนักงาน รวมถึงการปกป้องดูแลสุขภาพของพนักงาน ลูกค้า ตลอดจนชุมชน เป็นไปตามคำแนะนำและมาตรการจากภาครัฐและกระทรวงสาธารณสุข
โดยบริษัทฯได้หยุดไลน์ผลิตรถยนต์ที่โรงงานนิสสัน บางนา – ตราด กิโลเมตรที่ 21 จ.สมุทรปราการ ทั้ง 2 โรงงาน เป็นการชั่วคราว มีรายละเอียดดังนี้
โรงงานที่ 2 จะหยุดไลน์ผลิตเป็นการชั่วคราวตั้งแต่วันที่ 6 เมษายน ถึงวันที่ 3 พฤษภาคม 2563
ส่วนโรงงานที่ 1 บริษัทจะปรับแผนการผลิต ให้สอดคล้องกับความต้องการของตลาดในปัจจุบัน รวมถึงในส่วนอื่นๆที่เกี่ยวข้องกับไลน์ผลิต ส่วนประกอบเครื่องยนต์ และส่วนปั๊มชิ้นส่วน